Той е роден на 28 януари 1959 г. в Монбелиар, Франция, в семейството на унгарци, бежанци от разгрома на Унгарското въстание от 1956 г., които малко по-късно се установяват в Съединените щати. Започва работа в киното в началото на 80-те години, като първоначално предимно пише сценарии за филми на ужаса. Като режисьор става известен с няколко адаптации на книги на Стивън Кинг – „Изкуплението Шоушенк“ ("„The Shawshank Redemption“", 1994), „Зеленият път“ ("„The Green Mile“", 1999), „Мъглата“ ("„The Mist“", 2007). Продуцент е на началната част на сериала „Живите мъртви“ ("„The Walking Dead“").